als_Latn dik_Latn tur_Latn
A është shkarkimi i Valdet Avdiut goditje për Kadri Veselin?
A ka diçka politike në vendimin për shkarkimin e Drejtorit të Teatrit, ashtu siç përflitej se edhe vetë emërimi i tij ishte politik?
Politiko
E Martë, 24 Shkurt 2015 | 13:46
0 Komente.
Këshilli Drejtues i Teatrit Kombëtar të Kosovës ka shkarkuar sot Drejtorin e Përgjithshëm, Valdet Avdiun dhe vendimi është pohuar të jetë përkrahur me shumicën e votave të të gjithë anëtarëve të tij.
Ky shkarkim, si dhe ai i Udhëheqësit Artistik të Teatrit, Emin Emini, sipas KD thuhet të jetë marrë pas një procesi të kujdesshëm të ekzaminimit të gjendjes konfuze në Teatrin Kombëtar të Kosovës dhe pasi është bërë evaluimi i performansës së tyre.
Por, a ka diçka politike në këtë vendim, ashtu siç përflitej se edhe vetë emërimi i Valdet Avdiut në krye të Teatrit ishte politik?
Kur ishte emëruar Drejtor i Teatrit, në prill të 2004, Valdet Avdiu ishte përfolur nga mediat dhe opozita si “emërim politik”, duke u përmendur afërsinë e tij me ish Shefin e SHIK’ut, tani Kryeparlamentarin Kadri Veseli.
Vetë Avdiu, në një intervistë për Kosovapress, kur ka marrë detyrën, ka pranuar se njeriun që e respekton më së shumti është Kadri Veseli.
A është kjo një lojë shahu mes PDK’së dhe LDK’së, dy patrive në koalicionin qeverisës, që lohet në terrenin e emërimeve në postet publike?
Ditë më parë, Bordi i PTK’së ka emëruar Drejtor Menaxhues të PTK’së, Agron Mustafën, një vendim ky që përnjëherë ka marrë reagimin e Kryeministrit Isa Mustafa, duke shprehur mospajtimin e tij me këtë përzgjedhje.
Në një postim në llogarinë e tij në Facebook, Kryeministri pat deklaruar se reciklimet e njerëzve të njëjtë nga Aeroporti në PTK janë praktika të dëmshme për reformat që synohen dhe se ai do të kërkonte sqarime nga Bordi i PTK’së për këtë. / Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn